उर्दू ते फारसी बगैरा भाशाएं पर खासा अधिकार हा। उंदे लिखना शुरू करने बारै ए ग्ल्ल प्रचलत रेही जे उनें रटैर होने परैंत्त गै 62 ब’रें दी आयु च लिखना शुरू कीता ते उन्दी ‘खो’ नां दे सिरलेखै आली पैह्ली कवता मेई 1947 ई. गी ‘चांद’ अखबारै च छपी ही। पर ऐसी गल्ल नेईं ऐ। ठाकर साह्ब दे लिखना शुरू करने दा इक प्रमाण उन्दे द्वारा गलगित्त च नौकरी दरान 1988 विक्रमी (1931ई.) च लिखेआ ते मलाजमें च मुफ्त बंडेआ गेदा ‘शनाऽ’ (गलगित्ती) भाशा दा ब्याकरण ऐ, जसी छपोआने आस्तै भारती सैना दे कमांडर इन चीफ, जर्नैल करियापा ने सनद दित्ती ही3। इस थमां ए अंदाजा लाया जंदा ऐ जे ठाकर साह्ब ने शायद किश होर बी लिखेआ होऐ पर ओह् बदकिस्मती कन्ने मिली नेईं सकेआ। ‘विक्रमी संवत 1988 (1931 ई.) गी गै गलगित्त च इक थाह्र इक पुराने बौद्ध मंदरै दी खुदाई करदे मौकै लक्कड़ी दे सत्तें संदूकें च पेई दियां पाली भाशां दियां, भुर्जपत्तरै पर लिखत केई पांडु लिपियां मिलियां हियां जिनें गी मताला करने आस्तै दिल्ली भेजी दित्ता गेआ हा4।’